सड़ रहा है बॉक्सिंग रिंग, खिलाड़ी तैयारी कर रहे हैं ईंट पर
विद्यालय खेल : पाटलिपुत्र स्पोर्ट्स कॉम्प्लेक्स में 22 दिसंबर से लगे शिविर के लिए खाली नहीं है मैदान, सुविधाएं भी नदारद
पाटलिपुत्रस्पोर्ट्स कॉम्प्लेक्स रहने के लिए हॉस्टल का कमरा उपलब्ध है। खाने के लिए प्रतिदिन 250 रुपए मिल रहे हंै। राष्ट्रीय प्रतियोगिता में हिस्सा लेने पर ट्रैकशूट-जूते भी मिलेंगे। घर लौटने का किराया भी, पर अब तक नहीं मिला है, तो खेलने के लिए मैदान और अभ्यास के लिए उपकरण।
बिहार खेल प्राधिकरण में वर्षों से यहीं प्रथा जारी है। कई अधिकारी आए-गए, खेल पर करोड़ों रुपए पानी की तरह बहाए, लेकिन अच्छे खिलाड़ी कैसे होंगे, इस पर काम नहीं कर रहे हैं। शनिवार को स्पोर्ट्स कॉम्प्लेक्स में ऐसा ही देखने को मिला। कॉम्प्लेक्स में राष्ट्रीय विद्यालय खेल के लिए बॉक्सिंग, टेबल टेनिस, बैडमिंटन, बॉल बैडमिंटन और योगा का एक सप्ताह से शिविर लगा हुआ है, लेकिन राष्ट्रीय सब-जूनियर बॉल बैडमिंटन के कारण ग्राउंड खाली नहीं होने से खिलाड़ी वॉर्मअप के बाद हॉस्टल में आराम कर रहे हैं। अभ्यास के लिए जरूरी उपकरण विभाग ने उपलब्ध नहीं कराया है, जबकि करोड़ों रुपए का उपकरण पाटलिपुत्र स्पोर्ट्स कॉम्प्लेक्स के गोदाम में खराब हो रहा है। बॉक्सर रिंग के बगैर ईंट और सीमेंट से ढलाईवाली जगह पर अभ्यास करने को मजबूर हैं।
ढलाई वाली जगह पर अभ्यास करते बॉक्सर
खिलाड़ियों को जो भी परेशानी हो रही प्राधिकरण जल्द दूर करेगा। इसके दोषियों के खिलाफ कार्रवाई की जाएगी। कोच को जो भी उपकरण की जरूरत पड़े, उसकी लिखित मांग करें। ऐसा नहीं करनेवाले पर कार्रवाई करेंगे। अरविंदपांडेय, महानिदेशक बिहार खेल प्राधिकरण
महाराष्ट्र के औरंगाबाद में अंडर-14 राष्ट्रीय विद्यालय बैडमिंटन का आयोजन होगा। तैयारी के लिए स्पोर्ट्स कॉम्प्लेक्स में शिविर लगा है। खिलाड़ी एक सप्ताह से हॉस्टल में हैं, लेकिन कोर्ट खाली नहीं रहने के कारण अभ्यास नहीं शुरू हुआ है। स्पोर्ट्स कॉम्प्लेक्स के इंडोर हॉल में बॉल बैडमिंटन का मैच हो रहा है। मोइनुल हक स्टेडियम का बैडमिंटन हॉल खाली है, लेकिन विभाग ने वहां पर खिलाड़ियों को शिफ्ट नहीं कर रहा है। ऐसा हाल टेबल टेनिस का भी है।
राष्ट्रीय विद्यालय खेल में बॉल बैडमिंटन टीम को भी हिस्सा लेना है। इन खिलाड़ियों का 20 से 29 दिसंबर तक शिविर लगा है। बालिका टीम के कोच बिहार बॉल बैडमिंटन संघ के सचिव गौरी शंकर हैं। 23 दिसंबर से सब-जूनियर राष्ट्रीय टूर्नामेंट के आयोजन में व्यस्त होने से टीम को तैयारी नहीं करा पा रहे हैं।
सरकार ने बॉक्सरों के लिए चार बॉक्सिंग रिंग खरीदा था। दो जिलों में भेज दिया। एक बीएमपी में हैं और चौथा स्पोर्ट्स कॉम्प्लेक्स के स्टोर रूम में सड़ रहा है। 22 दिसंबर से खिलाड़ी ईंट के बने ग्राउंड पर अभ्यास कर रहे हैं। ईंट पर अभ्यास करने के कारण चोट लग रही है। बिहार विद्यालय टीम को प्रशिक्षण दे रहे कोच कन्हैया सिंह ने बताया कि बॉक्सिंग बैग और रिंग नहीं होने के कारण ठीक से तैयारी नहीं हो पा रही है।
hin_Deva hin_Deva hin_Deva hin_Deva hin_Deva hin_Deva awa_Deva awa_Deva hin_Deva